Ehdotus NEUVOSTON ASETUS asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2013 ja komission täytäntöönpanoasetuksen (EU) N:o 964/2013 kumoamisesta /* COM/2013/0712 final - 2013/0339 (NLE) */





PERUSTELUT 1. EHDOTUKSEN TAUSTA Euroopan unionin toiminnasta tehdyssä sopimuksessa vahvistetaan unionin rahoitusta koskeva perussääntö, jonka mukaan unionin vuotuinen talousarvio on laadittava monivuotista rahoituskehystä noudattaen. Sen varmistamiseksi, etteivät yhteisen maatalouspolitiikan (YMP) rahoittamiseen käytettävät määrät ylitä markkinoihin liittyvien menojen ja suorien tukien rahoittamiseen käytettäviä otsakkeeseen 2 sisältyviä vuotuisia enimmäismääriä, jotka vahvistetaan neuvoston antamassa asetuksessa Euroopan unionin toiminnasta tehdyn sopimuksen 312 artiklan 2 kohdan mukaisesti, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 73/2009[1] säädetään rahoituskurimekanismista. Kyseisen mekanismin mukaan suorien tukien tasoa olisi mukautettava silloin kun suorien tukien ja markkinoihin liittyvien menojen rahoittamista koskevien ennusteiden mukaan – ottaen huomioon Euroopan maatalouden tukirahaston (maataloustukirahasto) ja Euroopan maaseudun kehittämisen maatalousrahaston (maaseuturahasto) väliset määrärahojen siirrot – rahoituskehyksen otsakkeeseen 2 sisältyvä vuotuinen enimmäismäärä ylittyy. Vuoden 2014 talousarvioesitystä laadittaessa on havaittu suorien tukien ja markkinoihin liittyvien menojen talousarvioennusteiden osoittavan, että otsakkeeseen 2 sisältyvä vuotuinen enimmäismäärä (maataloustukirahaston ja maaseuturahaston välisten siirtojen jälkeen) todennäköisesti ylittyy. Niinpä suorien tukien tasoa olisi alennettava enimmäismäärien noudattamiseksi. Sen vuoksi komissio teki ehdotuksen, joka koskee suorien tukien mukautusasteen vahvistamista kalenterivuodeksi 2013[2] ja joka Euroopan parlamentin ja neuvoston oli määrä hyväksyä viimeistään 30. kesäkuuta 2013 asetuksen (EY) N:o 73/2009, sellaisena kuin se on muutettuna Euroopan parlamentin ja neuvoston asetuksella (EU) N:o 671/2012[3], 11 artiklan 1 kohdan mukaisesti. Euroopan parlamentti ja neuvosto eivät olleet kuitenkaan päättäneet kyseistä mukautusta 30. kesäkuuta 2013 mennessä. Sen vuoksi komissio on vahvistanut mukautusasteen komission täytäntöönpanoasetuksella (EU) N:o 964/2013[4] yhteisen maatalouspolitiikan rahoituksesta annetun neuvoston asetuksen (EY) N:o 1290/2005[5] 18 artiklan 4 kohdan mukaisesti. Asetuksen (EY) N:o 1290/2005 18 artiklan 5 kohdassa säädetään, että komissio voi käytettävissään olevien uusien seikkojen perusteella ehdottaa mukautusasteen mukauttamista. Neuvosto voi mukauttaa mukautusastetta viimeistään 1. joulukuuta 2013. Vuoden 2014 talousarvioesitystä koskevaan oikaisukirjelmään sisältyvät markkinoihin liittyvät ja suorien tukien päivitetyt menoennusteet osoittavat, että rahoituskurista johtuvan määrän olisi oltava erisuuruinen. Sen vuoksi olisi ehdotettava mukautusasteen mukauttamista. 2. KUULEMISTEN JA VAIKUTUSTEN ARVIOINTIEN TULOKSET Tällä ehdotuksella pannaan täytäntöön neuvoston asetuksen (EY) N:o 73/2009 11 artiklassa ja neuvoston asetuksen (EY) N:o 1290/2005 18 artiklassa säädetyt säännöt. Intressitahojen kuulemista ja vaikutusten arviointia ei tarvittu. 3. EHDOTUKSEN OIKEUDELLISET NÄKÖKOHDAT Tässä ehdotuksessa muutetaan komission täytäntöönpanoasetuksen (EU) N:o 964/2013 1 artiklassa vahvistettua rahoituskurista johtuvaa mukautusastetta kalenterivuoden 2013 osalta. 4. TALOUSARVIOVAIKUTUKSET Rahoituskurista johtuvan mukautusasteen laskeminen on osa vuoden 2014 talousarvioesityksen oikaisukirjelmän laadintaa. Sillä pyritään varmistamaan, että noudatetaan markkinoihin liittyvien menojen ja suorien tukien otsakkeeseen 2 sisältyvää varainhoitovuoden 2014 vuotuista nettoenimmäismäärää (maataloustukirahaston ja maaseuturahaston välisten määrärahasiirtojen jälkeen). Maataloustukirahaston nettoenimmäismäärä vuodeksi 2014 lasketaan samojen periaatteiden perusteella kuin komission täytäntöönpanoasetuksessa (EU) N:o 964/2013. Vuoden 2014 talousarvion oikaisukirjelmään nro 2 sisältyy määräraha maatalousalan kriisivarausta varten (424,5 milj. euroa). Oikaisukirjelmään sisältyvät suorien tukien ja markkinoihin liittyvien menojen talousarviomäärärahojen ennusteet osoittavat, että suoria tukia, joita voidaan myöntää viljelijöille kalenterivuoden 2013 osalta, on tarpeen alentaa 902,9 miljoonalla eurolla verrattuna talousarvioesityksessä vahvistettuun 1 471,4 miljoonaan euroon. Mukautetun mukautusasteen on enimmäismäärän noudattamiseksi oltava 2,453658 prosenttia. Se on laskettu saman menetelmän mukaisesti kuin komission täytäntöönpanoasetuksessa (EU) N:o 964/2013. Kyseisen mukautusasteen soveltaminen aiheuttaa sen, että suorien tukien määrät alenevat niiden budjettikohtien osalta, jotka koskevat viljelijöiden kalenterivuoden 2013 osalta (varainhoitovuosi 2014) jättämiin tukihakemuksiin liittyviä menoja. 2013/0339 (NLE) Ehdotus NEUVOSTON ASETUS asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2013 ja komission täytäntöönpanoasetuksen (EU) N:o 964/2013 kumoamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005[6] ja erityisesti sen 18 artiklan 4 ja 5 kohdan, ottaa huomioon Euroopan komission ehdotuksen, sekä katsoo seuraavaa: (1) Komissio hyväksyi 25 päivänä maaliskuuta 2013 ehdotuksen Euroopan parlamentin ja neuvoston asetukseksi asetuksessa (EY) N:o 73/2009[7] säädettyjen suorien tukien mukauttamisasteesta kalenterivuodeksi 2013. Euroopan parlamentti ja neuvosto eivät päättäneet kyseistä mukautusta 30 päivään kesäkuuta mennessä, kuten asetuksen (EY) N:o 73/2009[8] 11 artiklan 2 kohdassa edellytetään. Sen vuoksi komissio on asetuksen (EY) N:o 1290/2005 18 artiklan 4 kohdan mukaisesti vahvistanut mukautuksen komission täytäntöönpanoasetuksella (EU) N:o 964/2013[9]. (2) Vuoden 2014 talousarvioesitystä koskevaan komission oikaisukirjelmään nro 2 sisältyvät suorien tukien ja markkinoihin liittyvien menojen ennusteet osoittavat, että vuoden 2014 talousarvioesityksessä huomioon otettua rahoituskurista johtuvaa määrää olisi mukautettava. Vuoden 2014 talousarvioesityksen oikaisukirjelmä nro 2 on vahvistettu ottaen huomioon rahoituskurista johtuva 902,9 miljoonan euron määrä, johon sisältyy maatalousalan kriisivarausta koskeva määrä. Sen vuoksi täytäntöönpanoasetuksessa (EU) N:o 964/2013 vahvistettua suoriin tukiin sovellettavaa mukautusastetta olisi mukautettava asetuksen (EY) N:o 1290/2005 18 artiklan 5 kohdan mukaisesti. (3) Pääsääntöisesti viljelijälle, joka jättää suoria tukia koskevan tukihakemuksen tietylle kalenterivuodelle (N), maksetaan tuet tiettynä varainhoitovuodelle (N+1) sijoittuvana maksamisajanjaksona. Jäsenvaltioilla on kuitenkin mahdollisuus tietyin rajoituksin suorittaa viljelijöille maksuja kyseisen maksamisajanjakson päätyttyä. Tällaisia maksuja saatetaan suorittaa seuraavana varainhoitovuonna. Kun rahoituskuria sovelletaan tiettyyn kalenterivuoteen, mukautusastetta ei pitäisi soveltaa maksuihin, joita koskevat tukihakemukset on jätetty muina kalenterivuosina kuin sinä, johon rahoituskuria sovelletaan. Viljelijöiden tasavertaisen kohtelun varmistamiseksi on asianmukaista säätää, että mukautusastetta olisi sovellettava ainoastaan maksuihin, joista on jätetty tukihakemus sinä kalenterivuonna, johon rahoituskuria sovelletaan, riippumatta siitä, milloin maksu viljelijälle suoritetaan. (4) YMP:n uudistuksesta päästiin poliittiseen yhteisymmärrykseen 26 päivänä kesäkuuta 2013, ja sen mukaisesti on päätetty, että rahoituskuria sovelletaan 2 000 euroa ylittäviin suoriin tukiin. Lisäksi on päätetty, että varainhoitovuoden lopussa mahdollisesti käyttämättä olevat määrärahat maksetaan seuraavana vuonna takaisin viljelijöille, joihin sovelletaan rahoituskuria. Johdonmukaisuuden vuoksi on aiheellista vahvistaa sama enimmäismäärä tuleviksi vuosiksi. Rahoituskuria olisi sovellettava samalla tavoin kalenterivuonna 2013, jotta säilytettäisiin johdonmukaisuus siihen nähden, mitä on päätetty soveltaa tulevaisuudessa. Sen vuoksi on aiheellista säätää, että mukautusastetta sovelletaan vain 2 000 euroa ylittäviin määriin. (5) Asetuksen (EY) N:o 73/2009 11 artiklan 3 kohdassa säädetään, että sovellettaessa kyseisen asetuksen 121 artiklassa vahvistettua tukien lisäystä koskevaa aikataulua kaikkiin uusissa jäsenvaltioissa myönnettäviin suoriin tukiin, siten kuin ne on määritelty kyseisen asetuksen 2 artiklan g alakohdassa, rahoituskuria ei pitäisi soveltaa uusiin jäsenvaltioihin ennen sen kalenterivuoden alkua, jolloin uusissa jäsenvaltioissa sovellettavien suorien tukien taso on vähintään yhtä suuri kuin muissa jäsenvaltioissa sovellettava tällaisten tukien taso. Koska Bulgariassa ja Romaniassa suoriin tukiin sovelletaan kalenterivuonna 2013 tukien lisäystä koskevaa aikataulua, tässä asetuksessa vahvistettua mukautusastetta ei pitäisi soveltaa viljelijöille näissä maissa maksettaviin tukiin. (6) Asetusta (EY) N:o 73/2009 on mukautettu Kroatian liittymisasiakirjalla. Koska Kroatiaan sovelletaan kalenterivuonna 2013 asetuksen (EY) N:o 73/2009 121 artiklassa säädettyä tukien lisäystä koskevaa aikataulua, tässä asetuksessa vahvistettua mukautusastetta ei pitäisi soveltaa viljelijöille Kroatiassa maksettaviin tukiin. (7) Jotta varmistettaisiin, että mukautettua mukautusastetta voidaan soveltaa asetuksessa (EY) N:o 73/2009 säädetystä päivästä alkaen, jolloin viljelijöille suoritettavien maksujen tulisi alkaa, tätä asetusta olisi sovellettava 1 päivästä joulukuuta 2013. (8) Uusi mukautusaste olisi otettava huomioon viljelijälle myönnettävän koko tukimäärän, josta on jätetty tukihakemus kalenterivuoden 2013 osalta, laskemiseksi. Selvyyden vuoksi täytäntöönpanoasetus (EU) N:o 964/2013 olisi kumottava, ON HYVÄKSYNYT TÄMÄN ASETUKSEN: 1 artikla 1. Asetuksen (EY) N:o 73/2009 2 artiklan d alakohdassa tarkoitettujen viljelijöille myönnettävien suorien tukien määriä, jotka ylittävät 2 000 euroa ja joista on jätetty tukihakemus kalenterivuoden 2013 osalta, vähennetään 2,453658 prosenttia. 2. Edellä 1 kohdassa säädettyä vähennystä ei sovelleta Bulgariaan, Romaniaan ja Kroatiaan. 2 artikla Kumotaan täytäntöönpanoasetus (EU) N:o 964/2013[10]. 3 artikla Tämä asetus tulee voimaan [seitsemäntenä] päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä joulukuuta 2013. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS || RS/13/ 6.15.2013.1 || PÄIVÄMÄÄRÄ: 26.9.2013 1. || BUDJETTIKOHTA: Ks. talousarvioennuste mukauttamisen jälkeen ja alamomenttikohtainen rahoituskuri: 05 03 01 01 (Tilatukijärjestelmä) 05 03 01 02 (Yhtenäisen pinta-alatuen järjestelmä) 05 03 01 03 (Erillinen sokerituki) 05 03 01 04 (Erillinen hedelmä- ja vihannestuki) 05 03 01 05 (Erityistuki (68 artikla) – Tuotannosta irrotetut suorat tuet) 05 03 01 06 (Erillinen marjatuki) 05 03 02 06 (Emolehmäpalkkio) 05 03 02 07 (Emolehmälisäpalkkiot) 05 03 02 13 (Lammas- ja vuohipalkkio) 05 03 02 14 (Lammas- ja vuohialan lisäpalkkio) 05 03 02 28 (Silkkiäistoukkien tuki) 05 03 02 39 (Lisätuki sokerijuurikkaan ja -ruo’on viljelijöille) 05 03 02 40 (Puuvillan pinta-alatuki) 05 03 01 44 (Erityistuki (68 artikla) – Tuotantoon sidotut suorat tuet) 05 03 02 50 (POSEI – Yhteisön tukiohjelmat) 05 03 02 52 (POSEI – Egeanmeren saaret) 05 03 10 Maatalousalan kriisivaraus || MÄÄRÄRAHAT: milj. euroa 30 083 7 382 277 12 487 11 902 49 23 7 0,5 21 239 1 089 407 18 424,5 2. || TOIMENPITEEN NIMI: Luonnos: NEUVOSTON ASETUS asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2013 annetun komission täytäntöönpanoasetuksen (EU) N:o 964/2013 muuttamisesta 3. || OIKEUSPERUSTA: Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 18 artiklan 4 ja 5 kohta. 4. || TAVOITTEET: Tässä asetusluonnoksessa mukautetaan uusien käytettävissä olevien seikkojen perusteella rahoituskurista johtuvaa mukautusastetta, jota sovelletaan viljelijöille myönnettäviin suoriin tukiin, joista on jätetty tukihakemus kalenterivuoden 2013 osalta. 5. || VAIKUTUKSET TALOUSARVIOON || 12 KK:N AJANJAKSO (milj. euroa) || KULUVA VARAIN-HOITOVUOSI 2013 (milj. euroa) || SEURAAVA VARAINHOITO-VUOSI 2014 (milj. euroa) 5.0 || MENOT - EU:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ || 902,9 + 424,5 || ei sovelleta || 902,9 + 424,5 5.1 || TULOT - EU:N OMAT VARAT (MAKSUT/TULLIT) - KANSALLISISTA TALOUSARVIOISTA || || || || || 2015 || 2016 || 2017 || 2018 5.0.1 || MENOARVIO || || || || 5.0.1 || TULOARVIO || || || || 5.2 || LASKUTAPA: Ks. huomautuksia 6.0 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA || ei sovelleta 6.1 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA || ei sovelleta 6.2 || LISÄTALOUSARVION TARVE || EI 6.3 || MYÖHEMPIIN TALOUSARVIOIHIN OTETTAVAT MÄÄRÄRAHAT || EI HUOMAUTUKSIA: Rahoituskurista johtuvan mukautusasteen laskeminen on osa vuoden 2014 talousarvioesityksen oikaisukirjelmän laadintaa. Sillä pyritään varmistamaan, että noudatetaan markkinoihin liittyvien menojen ja suorien tukien otsakkeeseen 2 sisältyvää varainhoitovuoden 2014 vuotuista nettoenimmäismäärää (maataloustukirahaston ja maaseuturahaston välisten määrärahasiirtojen jälkeen). Maataloustukirahaston nettoenimmäismäärä vuodeksi 2014 lasketaan samojen periaatteiden perusteella kuin komission täytäntöönpanoasetuksessa (EU) N:o 964/2013. Oikaisukirjelmään sisältyvät suorien tukien ja markkinoihin liittyvien menojen talousarviomäärärahojen ennusteet osoittavat, että suoria tukia, joita voidaan myöntää viljelijöille kalenterivuoden 2013 osalta, on tarpeen alentaa 902,9 miljoonalla eurolla verrattuna talousarvioesityksessä vahvistettuun 1 471,4 miljoonaan euroon. Siihen sisältyy maatalousalan kriisivarausta varten tarkoitettu määrä (424,5 milj. euroa). Mukautetun mukautusasteen on enimmäismäärän noudattamiseksi oltava 2,453658 prosenttia. Se on laskettu saman menetelmän mukaisesti kuin komission täytäntöönpanoasetuksessa (EU) N:o 964/2013, toisin sanoen ottaen huomioon, että sitä sovelletaan ainoastaan 2 000 euroa ylittäviin määriin ja ettei sitä sovelleta Bulgariassa, Romaniassa ja Kroatiassa, koska niissä sovellettavia suoria tukia otetaan asteittain käyttöön kalenterivuonna 2013. Rahoituskurista johtuvat määrät alamomenteittain ovat seuraavat (milj. euroa): 05 03 01 01 (Tilatukijärjestelmä) 05 03 01 02 (Yhtenäisen pinta-alatuen järjestelmä) || 717,1 103,2 05 03 01 03 (Erillinen sokerituki) || 5,8 05 03 01 04 (Erillinen hedelmä- ja vihannestuki) || 0,2 05 03 01 05 (Erityistuki (68 artikla) – Tuotannosta irrotetut suorat tuet) || 11,5 05 03 01 06 (Erillinen marjatuki) || 0,2 05 03 02 06 (Emolehmäpalkkio) || 22,2 05 03 02 07 (Emolehmälisäpalkkiot) || 1,3 05 03 02 13 (Lammas- ja vuohipalkkio) || 0,3 05 03 02 14 (Lammas- ja vuohialan lisäpalkkio) || 0,1 05 03 02 28 (Silkkiäistoukkien tuki) || 0,0 05 03 02 39 (Lisätuki sokerijuurikkaan ja -ruo’on viljelijöille) || 0,6 05 03 02 40 (Puuvillan pinta-alatuki) || 6,2 05 03 01 44 (Erityistuki (68 artikla) – Tuotantoon sidotut suorat tuet) || 25,2 05 03 02 50 (POSEI – Yhteisön tukiohjelmat) || 8,7 05 03 02 52 (POSEI – Egeanmeren saaret) || 0,3 || Ehdotetulla asetuksella on talousarviovaikutuksia siinä suhteessa, että suorien tukien talousarviomäärärahoja koskevista ennusteista (ennen rahoituskurin harkitsemista) on vähennetty edellä esitetyt määrät tämän ehdotuksen mukautetun mukautusasteen soveltamisen jälkeen. Näin ollen vuoden 2014 talousarvioesityksen luvun 05 03 (Suorat tuet) osalta pyydetyillä, tämän rahoitusselvityksen 1 kohdassa esitetyillä määrärahoilla niiden alamomenttien osalta, joihin sovelletaan rahoituskuria, varmistetaan maataloustukirahaston nettoenimmäismäärän noudattaminen varainhoitovuonna 2014 sekä kriisivarausta koskevan määrän vahvistaminen. [1] EUVL L 30, 31.1.2009, s. 16. [2] COM(2013) 159 final. [3] EUVL L 204, 31.7.2012, s. 11. [4] Komission täytäntöönpanoasetus (EU) N:o 964/2013, asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2013 (EUVL L 268, 10.10.2013, s. 5). [5] EUVL L 277, 21.10.2005, s. 1. [6] EUVL L 209, 11.8.2005, s. 1. [7] COM(2013) 159 final. [8] Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä (EUVL L 30, 31.1.2009, s. 16). [9] Komission täytäntöönpanoasetus (EU) N:o 964/2013, asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2013 (EUVL L 268, 10.10.2013, s. 5). [10] Komission täytäntöönpanoasetus (EU) N:o 964/2013, asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2013 (EUVL L 268, 10.10.2013, s. 5).